
Clear Channel Estonia OÜ-le lisamaksusoodustuse andmine Riigi Maanteeameti sotsiaalreklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 alusel ning arvestades Clear Channel Estonia OÜ 28.12.2006.a taotlusest.

1. Asjaolud

Clear Channel Estonia OÜ pöördus kirjalikult Narva Linna Arenduse ja Ökonoomika Ameti poole taotlusega reklaamimaksu vabastamisest Riigi Maanteeameti sotsiaalkampaania läbiviimisel. Reklaam eksponeeritakse konstruktsioonidel, mis kuuluvad Clear Channel Estonia OÜ-le (suurtahvlid suurusuga 4,2 x 2,0 m). 

Riigi Maanteeameti sotsiaalreklaami “Sõida kaine peaga” eesmärgiks on ära hoida purjus peaga autojuhtimisega kaasnevaid liiklusõnnetusi. 

Reklaamikampaania lähtub ühiskondlikest huvidest, kuna viimastel aastatel on liikluspolitsei täheldanud purjus peaga autojuhtimise kasvutendentsi.

Lisatud Clear Channel Estonia OÜ 28.12.2006 taotlus ja kahel (2) lehel reklaami kujutise.

2. Õiguslikud järeldused

Vastavalt kohalike maksude seadusele § 10 lõike 6 alusel linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras.  

Narva Linnavolikogu kinnitas 29.06.2006 määrusega nr 24 “Reklaamimaksumäärus”.  Nimetatud õigusakti § 8 lõik 2 sätestab, et Narva Linnavalitsus võib anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

(Võimaldada 100 % lisamaksusoodustust sotsiaalreklaamile).

3. Korraldus

3.1. Anda alates 15.jaanuarist 2007.a kuni 11.veebruarini 2007.a lisamaksusoodustust 100 % ulatuses (reklaamimaksu vabastus) Clear Channel Estonia OÜ-le (äriregistrikood 10717472) seoses Riigi Maanteeameti sotsiaalkampaania reklaami “Sõida kaine peaga” eksponeerimisega Narva linnas. Eksponeerimispinna mõõtmed on 4,2 x 2,0 x 14 tk = 117,6 m2.
3.2.  Narva Linna Arenduse ja Ökonoomika Ametil teha korraldus teatavaks Clear Channel Estonia OÜ.

4. Rakendussätted

4.1. Korraldust on võimalus vaidlustada Tartu Halduskohtu Jõhvi kohtumajas (Jaama 26, Jõhvi vald, Ida-Viru maakond 41532) 30 päeva jooksul arvates Narva Linnavalitsuse poolt korralduse teatavakstegemisest.
4.2. Korraldus jõustub seadusega sätestatud korras.

